Pastoor kry lyk van naakte vrou in meer | Netwerk24
Deur Meghan Lawrence 24 Januarie 2020 08:54
Kapt. Khaya Tonjeni, polisiewoordvoerder, sê die vrou se lyk is tussen die riete by die meer gevind.
Haar hande en voete was vasgebind.
“’n Pastoor het die vrou se lyk gekry toe hy na ’n swembad in die woonbuurt West End gegaan het vir sy daaglikse roetine om by die meer te bid,” sê Tonjeni.
Die Varsvlei-swembad, ’n munisipale swembad, is langs die Varsvlei-meer geleë.
Tonjeni sê die pastoor het iets tussen die riete gesien en aanvanklik gedink dit is ’n boks. Hy het nader gegaan en besef dit is ’n naakte vrou wat tussen die riete lê.
“’n Handdoek was om die vrou se kop gedraai en daar was trouringe aan haar vinger.”
Tonjeni sê daar was geen sigbare beserings nie maar ’n nadoodse ondersoek sal gedoen word.
Die K9-eenheid en reddingswerkers het die vrou se lyk uit die water gehaal.
Die polisie doen ’n beroep op die publiek om die Bethelsdorp-polisiekantoor by 041 404 3005 te bel as hulle inligting oor ’n vermiste vrou het.
Die Varsvlei-meer in die buurt West End. Foto: Google Maps
Meer oor: Port Elizabeth | Bethelsdorp | Lyk | Moord | Meer